BEAUTY ร่วง 10% คาดขายทำกำไรหลังหุ้นขึ้นแรงต่อเนื่อง โบรกฯแนะถือกำไรปีนี้โตแกร่ง
BEAUTY ร่วง 10% คาดขายทำกำไรหลังหุ้นขึ้นแรงต่อเนื่อง โบรกฯแนะถือกำไรปีนี้โตแกร่ง โดย ณ เวลา 11.17 น. อยู่ที่ระดับ 18.00 บาท ลบ 2.00 บาท หรือ 10% ด้วยมูลค่าซื้อขาย 1.76 พันล้านบาท 
12 ธ.ค. 2560

ผู้สื่อข่าวรายงานว่า บริษัท บิวตี้ คอมมูนิตี้ จำกัด (มหาชน) หรือ BEAUTY ณ เวลา 11.17 น. อยู่ที่ระดับ 18.00 บาท ลบ 2.00 บาท หรือ 10% ด้วยมูลค่าซื้อขาย 1.76 พันล้านบาท คาดขายทำกำไรหลังหุ้นปรับตัวขึ้นแรงต่อเนื่อง

บล.บัวหลวง ระบุในบทวิเคราะห์ว่า ราคาหุ้นของ BEAUTY เป็น The Best Performer ในกลุ่ม Retail สำหรับปีนี้ โดยปรับตัวขึ้นมากว่า 78% YTD หนุนโดยกำไรที่เติบโตอย่างแข็งแกร่ง และการปรับประมาณการกำไรของตลาดขึ้นอย่างต่อเนื่อง
อย่างไรก็ตามมองว่าราคาหุ้นจะลดความร้อนแรงลงในช่วง 3 เดือนข้างหน้าจาก Valuation ที่ค่อนข้างตึงตัว (PER of 38.4x 2018E, +2.5SD) และคาดจะยังไม่เห็นการปรับประมารการกำไรขึ้นในระยะสั้น อีกทั้งคาดกำไรในไตรมาส 4/60 จะไม่ได้เติบโตแข็งแกร่งอย่างที่คาดก่อนหน้า จากยอดขายที่ชะลอตัวลงในเดือน ต.ค. ปรับคำแนะนำลง จาก ซื้อ เป็น ถือ